***น้องสาวของผมไม่น่ารักขนาดนั้นหรอก*** (ญี่ปุ่น: 俺の妹がこんなに可愛いわけがない; โรมาจิ: *Ore no Imōto ga Konna ni Kawaii Wake ga Nai* หรือเรียกโดยย่อว่า ***โอเรอิโมะ*** (ญี่ปุ่น: 俺妹; โรมาจิ: *Oreimo*))  เป็นชื่อไลต์โนเวลชุดหนึ่งซึ่งสึกะซะ ฟุชิมิ เป็นผู้เขียนเรื่อง และมี ฮิโระ คันซะกิ เป็นผู้วาดภาพประกอบ ผลิตและจัดจำหน่ายโดย สำนักพิมพ์เดงเงกิบุงโกะ ซึ่งเป็นบริษัทในเครือบริษัทแอสกี้มีเดียเวิร์กส์ พิมพ์เผยแพร่ตั้งแต่วันที่ 10 สิงหาคม 2551

ต่อมา ซะกุระ อิเกะดะ ดัดแปลงไลต์โนเวลนี้เป็นมังงะลงพิมพ์เป็นตอน ๆ ในนิตยสาร Dengeki G's Magazine ตั้งแต่ต้นปี 2552, บริษัทเอไอซีบิลด์ ดัดแปลงเป็นอนิเมะ หนึ่งชุดสองฤดูกาลต่อกัน ฤดูกาลแรกประกอบด้วยสิบหกตอน สิบสองตอนฉายทางโทรทัศน์ในปลายปี 2553 อีกสี่ตอนเผยแพร่ทางอินเทอร์เน็ตเดือนละตอนเมื่อต้นปี 2554 ก่อนจะเผยแพร่รวมกันเป็นดีวีดีและบลูเรย์ในกลางปีนั้น ส่วนฤดูกาลที่สองกำลังผลิต และบริษัทบันไดนัมโคเกมส์ ดัดแปลงเป็นเกมแนววิชวลโนเวลแผยแพร่ตั้งแต่กลางปี 2554 และในวันที่ 6 เมษายน พ.ศ. 2556 ได้มีการฉายอนิเมะภาค 2 ของเรื่อง โดย A-1 Pictures ฉายทางช่อง Tokyo MX, tvk, Tochigi TV, Gunma TV, TVS, CTC, TVA, TVQ, TVh, ABC, BS11, AT-X ในประเทศญี่ปุ่น

โครงเรื่อง
----------

ไลต์โนเวลมีเนื้อหาว่าด้วยความสัมพันธ์ระหว่างชายหนุ่มคนหนึ่งกับน้องสาวซึ่งไม่ราบรื่นมาแต่ต้น และต้องการพิสูจน์ให้น้องสาวเห็นว่าตนเป็นพี่ชายที่ดี โดยเมื่อเขาค้นพบว่าน้องสาวชื่นชอบเกมลามกอนาจาร เขาได้สงเคราะห์ให้น้องสาวสามารถใช้ชีวิตอย่างมีความสุขอยู่ในสังคมที่น้อยคนจะยอมรับรสนิยมเช่นว่าได้ ตลอดจนได้ปรับปรุงความสัมพันธ์กับน้องสาวและกลับมารักใคร่กันดังเดิม ไลต์โนเวลนำเสนอปัญหาหลายประการทางครอบครัวและสังคมผ่านเนื้อหาแนวตลก ละคร และวีรคติ โดยทั้งไลต์โนเวลและอนิเมะซึ่งดัดแปลงมานั้นได้รับความนิยมเป็นอันมาก ถึงขนาดเป็นเหตุให้ฟุชิมิ ผู้เขียน ถูกข่มขู่มากกว่าห้าร้อยครั้งให้มอบบทเด่นแก่ตัวละครบางตัวด้วย

เนื้อเรื่อง
-----------

เคียวซุเกะ โคซะกะ เป็นชายหนุ่มวัยสิบเจ็ดปีและเป็นนักเรียนมัธยมศึกษาตอนปลายอาศัยอยู่ในเมืองชิบะ จังหวัดชิบะ มีน้องสาวหนึ่งคนชื่อ คิริโนะ อายุสิบสี่ปี แต่เข้ากันมิได้มานานหลายปี เขาจดจำได้ว่า น้องสาวให้ความสนใจแก่เขาเพียงด้วยชายหางตามอง และคาดหมายว่า ความสัมพันธ์คงเป็นเช่นนี้กันตลอดไป

อย่างไรก็ดี วันหนึ่ง เขาพบกล่องดีวีดีที่น้องสาวทำหล่นไว้ ปกเป็นอนิเมะแนวสาวน้อยเวทมนตร์ แต่ข้างในบรรจุแผ่นเกมลามกอนาจาร ซึ่งทำให้เขาตื่นเต้นตกใจเป็นอันมาก แต่เขาต้องตระหนกไปยิ่งกว่านั้นเมื่อน้องสาวพาเขาไปยังห้องของเธอในกลางดึกแล้วเปิดเผยว่า เธอคลั่งไคล้และสะสมอนิเมะกับเกมที่มีเนื้อหาเร้ากำหนัด โดยเฉพาะที่ว่าด้วยการร่วมประเวณีกับน้องสาว แต่ต้องเก็บรสนิยมนี้เป็นความลับตลอดมาเกลือกคนทั้งปวงรับไม่ได้ ทว่า เคียวซุเกะได้แสดงให้น้องสาวมั่นใจว่า เขามิได้รังเกียจเธอหรือความชื่นชอบของเธอแต่ประการใด กับทั้งยินดีช่วยเหลือให้เธออยู่ในสังคมได้อย่างมีความสุข

นับแต่นั้น คิริโนะก็ร้องขอให้พี่ชายช่วยเหลือในหลาย ๆ เรื่อง รวมถึงเรื่องอนิเมะและเกมเช่นว่า โดยเรียกขานว่าเป็น "การปรึกษาปัญหาชีวิต" และทวีความไว้วางใจในพี่ชายขึ้นโดยลำดับ คนทั้งสองจึงได้กลับมาสนิทสนมรักใคร่กันอีกครั้ง

ตัวละคร
-------

บทความหลัก: รายชื่อตัวละครในน้องสาวของผมไม่น่ารักขนาดนั้นหรอก
ญี่ปุ่น: **เคียวซุเกะ โคซะกะ**; โรมาจิ: *高坂 京介*; ทับศัพท์: Kōsaka Kyōsuke
ให้เสียงโดย: ยูอิจิ นากามูระ (ญี่ปุ่น); กริน อักษรดี (ไทย)
เคียวซุเกะเป็นตัวเอกของเรื่อง เป็นชายหนุ่มวัยสิบเจ็ดปี มีความสัมพันธ์อันห่างเหินกับน้องสาวและเห็นว่าไม่มีทางเปลี่ยนแปลงได้ กระนั้น เมื่อพบว่า น้องสาวชื่นชอบเกมลามกอนาจารเป็นชีวิตจิตใจ ก็พยายามทำหน้าที่ฉันพี่ชายโดยช่วยเหลือน้องสาวคลายให้กังวลว่าเป็นที่รังเกียจของคนทั้งปวง และให้มีเพื่อนที่สามารถสนทนากับทั้งระบายความรู้สึกในเรื่องรสนิยมอย่างเดียวกันได้ แม้มักถูกน้องสาวดุด่าว่าเสมอเขาก็หาได้ย่อท้อไม่ นอกจากนี้ เขายังตระหนักว่า ตนเป็นพี่ชายที่ไม่ทราบความเป็นไปของน้องสาวเสียเลย เป็นต้นว่า เธอทำงานเป็นนางแบบ เรียนดีกีฬาเด่น เป็นที่นิยมของผู้คนที่โรงเรียนเป็นอันมาก เดิมเคียวซุเกะว่า ตนพึงใจจะมีชีวิตอันเรียบง่ายและสงบสุข แต่เมื่อใกล้ชิดกับน้องสาวมากขึ้นแล้ว เขามีความสุขที่ถูกน้องสาวรบกวนอยู่ไม่ขาด ถึงขนาดที่ว้าวุ่นใจหากน้องสาวมิได้อยู่เคียงใกล้ ในนิยายเล่มเจ็ด เขาสารภาพรักต่อคุโระเนะโกะและคบหากันเป็นคู่รัก แต่เลิกรากันไปในเล่มแปด
ญี่ปุ่น: **คิริโนะ โคซะกะ**; โรมาจิ: *高坂 桐乃*; ทับศัพท์: Kōsaka Kirino
ให้เสียงโดย: อายานะ ทาเกตัตสึ (ญี่ปุ่น); เบญจวรรณ วนิชจิวพันธ์ (ไทย)
คิริโนะเป็นหญิงสาวอายุสิบสี่ปี และเป็นน้องสาวของเคียวซุเกะ มีบุคลิกลักษณะที่เรียก "ซึนเดะเระ" มักเย็นชาและดุด่าพี่ชาย ทว่า คลั่งไคล้อนิเมะและเกมลามกอนาจารที่มีเนื้อหาทำนองพี่ชายน้องสาวร่วมประเวณีกันเป็นอันมาก หนึ่งในอนิเมะที่เธอชมชอบชื่อ *เมะรุรุ แม่มดแห่งดวงดาว (Stardust Witch Meruru)*  โดยในโลกออนไลน์ เธอใช้นามแฝงว่า "คิริริง" (Kiririn) แม้ยังอยู่ในวัยเรียน แต่คิริโนะทำงานเป็นนางแบบ และต่อมาก็เป็นนักเขียนนิยาย ทั้งนี้ เพื่อสะสมเงินทองมาใช้จ่ายสนองความคลั่งไคล้ข้างต้น คิริโนะบอกปัดว่า ไม่ได้คิดกับพี่ชายทำนองรักใคร่ฉันชู้สาว และความชื่นชอบในโลกสองมิติกับสามมิติเป็นคนละเรื่องกัน กระนั้น ครั้งใดที่เห็นพี่ชายสนใจในหญิงอื่นก็ขุ่นเคืองเป็นอันมาก ทั้งยังพยายามบ่อนทำลายช่วงเวลาที่พี่ชายอยู่กับหญิงอื่น นอกจากนี้ ในนิยายเล่มเจ็ด เธอยังแสร้งว่ามีคนรักเพื่อให้พี่ชายหึงหวงด้วย หลังจากได้ใกล้ชิดกันมากขึ้น คิริโนะเริ่มติดพี่ชายขึ้นตามลำดับ และรู้สึกซาบซึ้งน้ำใจเขาที่ช่วยเหลือเธอเป็นอย่างดีเสมอมา ตอนหนึ่งยังได้ซื้อของขวัญขอบคุณพี่ชายด้วย
ญี่ปุ่น: **รุริ โกะโค**; โรมาจิ: *五更 瑠璃*; ทับศัพท์: Gokō Ruri หรือ ญี่ปุ่น: คุโระเนโกะ; โรมาจิ: *黒猫*; ทับศัพท์: Kuroneko
ให้เสียงโดย: คานะ ฮานาซาวะ (ญี่ปุ่น); พนาวรรณ ศรีวะโลสกุล (ไทย)
รุริเป็นหญิงสาวซึ่งอาศัยอยู่ละแวกบ้านเดียวกับเคียวซุเกะ และต่อมาเข้าเรียนมัธยมศึกษาตอนปลายโรงเรียนเดียวกัน เธอเป็นสมาชิกกลุ่ม "สาวอนิเมะร่วมใจ!"เมื่ออยู่ในโลกไซเบอร์ เธอใช้นามแฝงว่า "คุโระเนะโกะ" แปลว่า แมวดำ
รุริมีจุดเด่นที่ตัวเตี้ย และไว้ผมทรงเจ้าหญิง (hime cut) ความที่ชื่นชอบอนิเมะและเกมลามกอนาจารแนวเวทมนตร์ โดยเฉพาะเรื่อง *แมสเชอรา (Maschera)*  เป็นอันมาก เธอมักแต่งกายเลียนแบบตัวละครในเรื่องดังกล่าวโดยสวมเลนส์สัมผัสสีแดง หูแมว และชุดกระโปรงยาวสีดำแบบกอทิกโลลิตา (gothic lolita) แม้อากาศร้อนระอุเพียงใดก็ตาม นอกจากนี้ เธอยังมักว่าตนมีเวทมนตร์ และมักร่ายคาถาหรือคำสาปใส่ผู้อื่น
เนื่องจากมีบุคลิกลักษณะแบบซึนเดะเระเสมือนกัน รุริกับคิริโนะจึงมักปะทะคารมกันอย่างเผ็ดร้อน รุริยังชอบหยอกล้อคิริโนะว่า คิดกับพี่ชายเกินกว่าความเป็นพี่เป็นน้อง ครั้นเห็นว่าคิริโนะเป็นเดือดเป็นร้อน เธอก็ชอบใจ ครั้งหนึ่ง เธอยังเขียนการ์ตูนมีเนื้อหาว่า คิริโนะแอบดมเสื้อผ้าและกางกางในของเคียวซุเกะที่เคียวซุเกะสวมใส่แล้ว และสำเร็จความใคร่ตนเองโดยนึกถึงเคียวซุเกะ ต่อมา รุริเรียกเคียวซุเกะว่า "คุณพี่" (にいさん) เพราะต้องการมีพี่ชาย และต้องการแกล้งคิริโนะไปด้วย อย่างไรก็ดี รุริรักคิริโนะกับเพื่อนเป็นอันมาก และมองว่า เวลาที่ได้อยู่ด้วยกันนั้นมีคุณค่าหาที่เปรียบมิได้
เมื่ออยู่บ้าน รุริแต่งกายตามปรกติ ทั้งยังรับผิดชอบงานบ้านและดูแลน้องที่ยังเล็กอยู่ด้วย แต่เพราะเข้ากับผู้อื่นได้ยาก ที่โรงเรียนจึงไม่มีเพื่อน ต่อเมื่อเคียวซุเกะเข้าช่วยเหลือแล้ว จึงได้เข้าชมรมวิจัยเกม (Games Research Club) และเริ่มปรับตัวได้และมีเพื่อนฝูงมากขึ้นตามลำดับ ทำให้เธอรู้สึกขอบคุณเคียวซุเกะและหลงรักเขา ครั้งหนึ่งยังได้จุมพิตแก้มเขาด้วย ในไลต์โนเวลเล่มเจ็ด เธอได้คบหากับเคียวซุเกะเป็นคู่รักกัน แต่ก็เลิกรากันไปในเล่มแปด

การตอบรับ
---------

หนังสือพิมพ์ *ไมนิชิชิมบุง (Mainichi Shimbun)*  ว่า ในเดือนสิงหาคม 2552 ไลต์โนเวลเล่มที่สี่ขายดีที่สุดในบรรดาไลต์โนเวลที่จำหน่ายในเวลานั้น และเครือข่ายข่าวอนิเมะว่า ในเดือนเมษายน 2553 ไลต์โนเวลเล่มที่หนึ่งถึงห้าขายได้ในประเทศญี่ปุ่นแล้วเป็นจำนวนเก้าแสนสองหมื่นฉบับ

อนึ่ง วันที่ 7 เมษายน 2554 เจ้าพนักงานตำรวจกรุงโตเกียวแถลงว่า ได้จับกุมโนะโบะรุ อะโอะอิ (Noboru Aoi) ชายตกงานชาวจังหวัดโทะกุชิมะ อายุสามสิบสองปี ซึ่งต้องสงสัยว่าได้ส่งไปรษณีย์อิเล็กทรอนิกส์มากกว่าห้าร้อยฉบับไปหาฟุชิมิ ผู้เขียนไลต์โนเวลนี้ ตั้งแต่วันที่ 16 พฤศจิกายน 2553 แสดงความโกรธเคืองด้วยถ้อยคำหยาบคายว่า บทบาทของคุโระเนะโกะน้อยกว่าเพื่อน และข่มขู่จะฆ่าเขาด้วยการตัดศีรษะถ้ายังไม่ส่งเสริมให้ตัวละครนั้นมีบทบาทโดดเด่นยิ่งขึ้น ในการนี้ อะโอะอิให้การรับสารภาพ

งานดัดแปลง
----------

### มังงะ

ซะกุระ อิเกะดะ ดัดแปลงไลต์โนเวลนี้เป็นมังงะ และลงพิมพ์เป็นตอน ๆ ในนิตยสาร *เด็งเงะกิจีส์แมกาซีน* ของบริษัทแอสกีมีเดียเวิกส์ตั้งแต่ฉบับเดือนมีนาคม 2552 ถึงพฤษภาคม 2553 ต่อมา สำนักพิมพ์เด็งเงะกิคอมิกส์ (Dengeki Comics) ในเครือบริษัทเดียวกัน ได้รวมมังงะดังกล่าวเป็นเล่มใหญ่สี่เล่มจำหน่ายตั้งแต่วันที่ 27 ตุลาคม 2552 และสำนักพิมพ์ดาร์กฮอร์สคอมิกส์ (Dark Horse Comics) ได้รับอนุญาตให้แปลออกเผยแพร่ในทวีปอเมริกาเหนือ

อนึ่ง จิตรกรอิเกะดะยังดัดแปลงไลต์โนเวลส่วนที่ว่าด้วยชีวิตของคุโระเนะโกะในโรงเรียนเดียวกับเคียวซุเกะเป็นมังงะอีกชุดเรียก *โอะเระโนะโคไฮกะคนนะไนคะวะอีวะเกะกะไน* (の後輩がこんなに可愛いわけがない; "รุ่นน้องของผมไม่น่ารักขนาดนี้หรอก") ลงพิมพ์เป็นตอน ๆ ในนิตยสารข้างต้นตั้งแต่ฉบับเดือนกรกฎาคม 2554

### ละครเสียง

บริษัทแอสกีมีเดียเวิกส์ได้ดัดแปลงไลท์ไนเวลเล่มหนึ่งถึงสามเป็นละครเสียงหนึ่งเรื่อง จำหน่ายเป็นซีดีละครตั้งแต่วันที่ 31 มีนาคม 2553 ละครเสียงนี้ฟุชิมิ ผู้แต่งไลต์โนเวล เขียนบทเอง และใช้นักพากย์บรรดาซึ่งต่อมาได้พากย์อนิเมะด้วย

### อนิเมะ

#### การผลิตและดำเนินเรื่อง

ดูเพิ่ม: รายชื่อตอนในน้องสาวของผมไม่น่ารักขนาดนั้นหรอก
บริษัทเอไอซีบิลด์ได้ดัดแปลงไลต์โนเวลนี้เป็นอนิเมะหนึ่งชุด ฮิโระยุกิ คัมเบะ (Hiroyuki Kanbe) กำกับ มีสิบหกตอน สิบสองตอนแรกออกอากาศทางโทรทัศน์ญี่ปุ่นตั้งแต่วันที่ 3 ตุลาคม 2553 ถึงวันที่ 19 ธันวาคม ปีนั้น สี่ตอนที่เหลือนั้นมีเนื้อหาแตกแขนงมาจากสิบสองตอนแรกเพื่อนำเสนอตอนจบอีกแนวหนึ่ง ได้เผยแพร่ทางอินเทอร์เน็ตผ่านเว็บไซต์หลายแห่ง เป็นต้นว่า นิโกะนิโกะโดงะ (Nico Nico Douga), ไชว์ไทม์เจแปน (Showtime Japan) และมูวีเกต (MovieGate) เดือนละตอน ตั้งแต่วันที่ 22 กุมภาพันธ์ 2554

อนึ่ง อนิเมะนี้ใช้นักพากย์คณะเดียวกับที่พากย์ละครเสียงข้างต้น และเพื่อประชาสัมพันธ์ เอไอซีบิลด์ยังผลิตรายการวิทยุรายการหนึ่งเรียก *โอะเระโนะอิโมโตะกะ (เรดิโอเดะโมะ) คนนะนิคะวะอีวะเกะกะไน* (俺の妹が (ラジオでも) こんなに可愛いわけがない) มียี่สิบสี่ตอน ออกอากาศทางเว็บไซต์อย่างเป็นทางการของอนิเมะตั้งแต่วันที่ 13 สิงหาคม 2553 ถึงวันที่ 22 กรกฎาคม 2554 โดยมีนักพากย์อนิเมะดำเนินรายการด้วย

ต่อมาวันที่ 1 เมษายน 2555 เอไอซีบิลด์แถลงว่า กำลังผลิตฤดูกาลที่สองของอนิเมะนี้อยู่

#### เพลง

อนิเมะนี้ ซะโตะรุ โคซะกิ (Satoru Kōsaki) ประพันธ์เพลงประกอบซึ่งจำหน่ายเป็นอัลบัมตั้งแต่วันที่ 12 มกราคม 2554 อนึ่ง อนิเมะยังใช้เพลงหลักอีกสิบเจ็ดเพลง เป็นเพลงเปิดหนึ่งชื่อ "ไอรอนี" (Irony; "กระทบกระเทียบ") วงแคลริส (ClariS) ร้อง ส่วนอีกสิบหกเพลงนั้นเป็นเพลงปิดทั้งสิบหกตอนตอนละเพลงตามลำดับไปดังนี้

| # | ชื่อ | ร้อง |
| --- | --- | --- |
| ผู้ร้อง | บทบาทที่ร้อง |
| 1 | * **อิโมโตะพลีส!** ("ขอร้องล่ะน้องจ๋า!")
* 妹プリ〜ズ!
* Little Sister, Plea〜se!
 | อะยะนะ ทะเกะตะสึ | คิริโนะ โคซะกะ |
| 2 | * **ไชน์!** ("เปล่ง")
* Shine!
 |
| 3 | * **ฮอราอิสซึม**
* ほらいずむ
* Horaism
 |
| 4 | * **ชิโระอิโคะโกะโระ** ("หัวใจบริสุทธิ์")
* 白いココロ
* White Heart
 | ซะโอะริ ฮะยะมิ | อะยะเซะ อะระงะกิ |
| 5 | * **ออเรนจ์** ("ส้ม")
* オレンジ
* Orange
 | อะยะนะ ทะเกะตะสึ | คิริโนะ โคซะกะ |
| 6 | * **มะเอะงะมิ☆** ("ผมปรกหน้า☆")
* マエガミ☆
* Bangs☆
 | ซะโตะมิ ซะโต | มะนะมิ ทะมุระ |
| 7 | * **แมสเกอเรด** ("ระบำหน้ากาก")
* Masquerade!
 | คะนะ ฮะนะซะวะ | รุริ โกะโก |
| 8 | * **คาเมเลียนดอเทอร์** ("ลูกสาวราวกิ้งก่าเปลี่ยนสี")
* カメレオンドーター
Chameleon Daughter
 | ฮิโตะมิ นะบะตะเมะ | ซะโอะริ มะกิชิมะ |
| 9 | * **ซุกินันดะมง!** ("ก็เพราะรักเธอไง!")
* 好きなんだもん！
Cause I Love You!
 | อะยะนะ ทะเกะตะสึ | คิริโนะ โคซะกะ |
| 10 | * **อีเอะ, ทอมวะอิโมโตะนิไทชิเตะเซเตะกินะโคฟุงโอะโอะโบะเอะเตะอิมะซุ!**
* ("ไม่จริง ทอมเขาเกิดอารมณ์กับน้องสาวตัวเอง!")
* いいえ、トムは妹に対して性的な興奮をおぼえています
* No, Tom Has Learned Sexual Arousal for His Little Sister!
 | อะยะนะ ทะเกะตะสึ | คิริโนะ โคซะกะ |
| 11 | * **อะกิฮะบะระ☆แดนซ์☆นาว!!** ("อะกิฮะบะระ☆เต้นกัน☆เดี๋ยวนี้!!")
* アキハバラ☆だんす☆なう!!
Akihabara☆Dance☆Now!!
 | * อะยะนะ ทะเกะตะสึ
* คะนะ ฮะนะซะวะ
* ฮิโตะมิ นะบะตะเมะ
 | * คิริโนะ โคซะกะ
* รุริ โกะโก
* ซะโอะริ มะกิชิมะ
 |
| 12 | * **ทะไดมะ.** ("มาแล้วจ้ะ.")
* ただいま。
Here I Am.
 | อะยะนะ ทะเกะตะสึ | คิริโนะ โคซะกะ |
| 13 | * **เรดี** ("พร้อมแล้ว")
* Ready
 |
| 14 | * **†อิโนะชิมิจิกะชิโคะอิเซะโยะโอะโตะเมะ†** ("†สาวน้อยจงริรัก ด้วยว่าชีวิตนั้นสั้นนัก†")
* †命短し恋せよ乙女†
†Love, Young Maiden, for Life is Short†
 | คะนะ ฮะนะซะวะ | รุริ โกะโก |
| 15 | * **โชะกุไซโนะเซเรเนด** ("ลำนำรำพันโทษ")
* 贖罪のセレナーデ
Serenade of Atonement
 | * คะนะ ฮะนะซะวะ
* ยูอิชิ นะกะมุระ
 | * รุริ โกะโก
* เคียวซุเกะ โคซะกะ
 |
| 16 | * **คีปอ็อนรันนิง** ("วิ่งต่อไป")
* keep on runnin
 | อะยะนะ ทะเกะตะสึ | คิริโนะ โคซะกะ |
|

#### การเผยแพร่

อนิเมะทั้งสิบหกตอนได้รับการผลิตเป็นแบบดีวีดีและบลูเรย์จำนวนแปดชุด ชุดหนึ่งประกอบด้วยสองตอน ฉบับดีวีดีจำหน่ายตั้งแต่วันที่ 22 ธันวาคม 2553 และบลูเรย์ตั้งแต่วันที่ 27 กรกฎาคม ปีถัดมา

บริษัทแอนิเพล็กซ์ยูเอสเอ (Aniplex USA) ได้รับอนุญาตให้นำอนิเมะเผยแพร่ในท้องที่อเมริกาเหนือผ่านทางเว็บไซต์เครือข่ายข่าวอนิเมะ (Anime News Network) โดยบรรยายภาษาอังกฤษ การเผยแพร่ดำเนินในเวลาเดียวกับที่ฉายทางโทรทัศน์ในญี่ปุ่น แต่ไปได้เพียงสองตอนก็ถูกระงับ เพราะถูกลักนำออกเผยแพร่ทางเว็บไซต์อื่น ครั้นวันที่ 8 พฤศจิกายน 2553 จึงเริ่มนำกลับมาเผยแพร่ใหม่ แต่ดำเนินได้เพียงสี่ตอน แอนิเพล็กซ์ยูเอสเอก็งดไป แล้วเผยแพร่ในรูปแบบดีวีดีบรรยายภาษาอังกฤษตั้งแต่เดือนตุลาคม 2554 แทน

### เกม

บริษัทบันไดนัมโคเกมส์ได้ดัดแปลงไลต์โนเวลนี้เป็นเกมแนววิชวลโนเวลสองชุด ชุดแรกเรียก *โอะเระโนะอิโมโตะกะคนนะนิคะวะอีกะไนพอร์เทเบิล (俺の妹がこんなに可愛いわけがない ポータブル; "น้องสาวของผมไม่น่ารักขนาดนี้หรอกแบบพกพา")*  สำหรับเล่นกับเครื่องเพลย์สเตชันแบบพกพา เผยแพร่ตั้งแต่วันที่ 27 มกราคม 2554 ส่วนชุดที่สองเรียก *โอะเระโนะอิโมโตะกะคนนะนิคะวะอีวะเกะกะไนพอร์เทเบิลกะสึซุกุวะเกะกะไน* (俺の妹がこんなに可愛いわけがない ポータブルが続くわけがない; "ไม่มีทางที่ 'น้องสาวของผมไม่น่ารักขนาดนี้หรอกแบบพกพา' จะมีภาคต่อ") จำหน่ายตั้งแต่วันที่ 17 พฤษภาคม 2555 เพลงเปิดเกมทั้งสองชุดนั้นชื่อ "เน็กซัส" (Nexus) วงแคลริสร้อง

บริษัทคะโดะกะวะคอนเทนส์เกต (Kadokawa Contents Gate) ยังดัดแปลงเกม *ซิสคาลิปส์* (Siscalypse) อันเป็นเกมที่ปรากฏในไลต์โนเวล เป็นเกมแนวต่อสู้ประจัญบานเรียก *ชิงอิโมโตะไทเซ็งซิสคาลิปส์* (真妹大戦シスカリプス; "ซิสคาลิปส์ สงครามน้องสาวขนานแท้") สำหรับเล่นบนโทรศัพท์มือถือผ่านระบบบริการของยาฮู! (Yahoo!) ออกจำหน่ายตั้งแต่วันที่ 20 มกราคม 2554 ด้วย

อ้างอิง
-------

1. ↑  "น้องสาวของผมไม่น่ารักฯ 6 +บุ๊คเลท,โปสการ์ดพินอัพ". โรสมีเดียแอนด์เอนเตอร์เทนเมนต์. 7 May 2012.
2. ↑  6 +บุ๊คเลท,โปสการ์ดพินอัพ/ "ZENSHU X ROSE ภาค ย้อนเวลา ล่าแย้ ปกป้องสวรรค์ ไปกับน้องสาว". โรสมีเดียแอนด์เอนเตอร์เทนเมนต์. 7 May 2012. `{{cite web}}`: ตรวจสอบค่า `|url=` (help)
3. ↑  "「俺妹」×「禁書」コラボ広告 掲載" [*Oreimo* x *Kinsho* Collaboration Ad is Published] (ภาษาญี่ปุ่น). Aniplex. September 27, 2010. คลังข้อมูลเก่าเก็บจากแหล่งเดิมเมื่อ 2011-10-25. สืบค้นเมื่อ February 12, 2011.
4. 1 2  "高坂さん家の妹の人生相談を聞けッ!! ドラマCD『俺妹』の申し込みは電撃屋から" [Listen to the Counseling of the Kōsaka Family's Younger Sister!! Pre-Order the *Oreimo* Drama CD from Dengekiya] (ภาษาญี่ปุ่น). ASCII Media Works. January 8, 2010. สืบค้นเมื่อ January 9, 2010.
5. 1 2  "Man Arrested for Threatening Oreimo Author Tsukasa Fushimi" (ภาษาอังกฤษ). Anime News Network. 12 April 2011. สืบค้นเมื่อ 7 May 2012.
6. ↑  Fushimi, Tsukasa. "3". *Ore no Imōto ga Konna ni Kawaii Wake ga Nai*. Vol. 3. p. 150. 「いちいち感想呟かなくていいからね？　黙ってればカッペだってことはバレないんだからさー、もうあんた一人で千葉に帰れば？」
7. ↑  "ラノベランキング：「俺の妹」が１位　「狼と香辛料」など電撃勢上位独占　09年8月" [Light Novel Ranking: *Oreimo* is First, *Spice and Worlf* and Others Show Dengeki Superiority] (ภาษาญี่ปุ่น). Mainichi Shimbun. September 6, 2009. สืบค้นเมื่อ January 9, 2010.[*ลิงก์เสีย*]
8. 1 2  "*Ore no Imouto ga Konnani Kawaii Wake ga Nai* Gets Anime". Anime News Network. April 30, 2010. สืบค้นเมื่อ May 1, 2010.
9. ↑  "Dark Horse Adds Oreimo, Blood-C, Evangelion: Comic Tribute Manga". Anime News Network. April 7, 2012. สืบค้นเมื่อ April 7, 2012.
10. ↑  "*Oreimo* Novel Inspires New Manga Series in *Dengeki G*'s". Anime News Network. April 27, 2011. สืบค้นเมื่อ April 27, 2011.
11. ↑  "『俺の妹がこんなに可愛いわけがない』 分岐ルート配信情報!" [*Ore no Imōto ga Konna ni Kawaii Wake ga Nai* Divergent Route Streaming News!]. Aniplex. January 25, 2011. สืบค้นเมื่อ January 26, 2011.
12. 1 2  "*Oreimo* #12 'True Route' Stream Scheduled in Japan". Anime News Network. January 25, 2011. สืบค้นเมื่อ January 26, 2011.
13. ↑  "*Oreimo* Lists 4 Unaired Episodes". Anime News Network. December 5, 2010. สืบค้นเมื่อ December 5, 2010.
14. ↑  "WEBラジオ | 「俺の妹がこんなに可愛いわけがない」アニメ公式サイト" [Web Radio: *Ore no Imōto ga Konna ni Kawaii Wake ga Nai* Anime Official Website] (ภาษาญี่ปุ่น). Aniplex. สืบค้นเมื่อ November 13, 2010.
15. ↑  "10月開始のTVアニメ『俺の妹』放送局を公開! Webラジオも本日より開始!" [The October TV Anime *Oreimo* Opens its Broadcasting Office! The Web Radio Also Starts Today!] (ภาษาญี่ปุ่น). Dengeki Online. August 13, 2010. สืบค้นเมื่อ November 13, 2010.
16. ↑  "*Oreimo* Anime's 2nd Season Green-Lit". Anime News Network. April 1, 2012. สืบค้นเมื่อ April 1, 2012.
17. ↑  "音楽 | 「俺の妹がこんなに可愛いわけがない」アニメ公式サイト" [Music: *Ore no Imōto ga Konna ni Kawaii Wake ga Nai* Anime Official Website] (ภาษาญี่ปุ่น). Aniplex. สืบค้นเมื่อ November 14, 2010.
18. 1 2  "Oreimo (TV)" (ภาษาอังกฤษ). Anime News Network. 7 May 2012.
19. ↑  "Blu-ray&DVD「俺の妹がこんなに可愛いわけがない 1」" [Blu-ray & DVD Ore no Imōto ga Konna ni Kawaii Wake ga Nai 1] (ภาษาญี่ปุ่น). Aniplex. คลังข้อมูลเก่าเก็บจากแหล่งเดิมเมื่อ 2010-12-04. สืบค้นเมื่อ December 5, 2010.
20. ↑  "Blu-ray&DVD「俺の妹がこんなに可愛いわけがない 8」" [Blu-ray & DVD Ore no Imōto ga Konna ni Kawaii Wake ga Nai 8] (ภาษาญี่ปุ่น). Aniplex. คลังข้อมูลเก่าเก็บจากแหล่งเดิมเมื่อ 2010-12-06. สืบค้นเมื่อ December 5, 2010.
21. ↑  "Anime News Network To Launch 1st Simulcast, *Oreimo*". Anime News Network. October 4, 2010. สืบค้นเมื่อ October 4, 2010.
22. ↑  "ANN CEO Speaks on *Oreimo* Episode Leak". Anime News Network. October 13, 2010. สืบค้นเมื่อ November 3, 2010.
23. ↑  "ANN to Resume Streaming *Oreimo*, *Togainu no Chi*". Anime News Network. November 3, 2010. สืบค้นเมื่อ November 3, 2010.
24. ↑  "Aniplex USA to Release *Oreimo* on DVD in October". Anime News Network. July 29, 2011. สืบค้นเมื่อ July 29, 2011.
25. ↑  "『俺の妹』がアニメに続いてPSPでゲーム化!! どんな"人生相談"が飛び出す!?" [*Ore no Imōto* Will Get an Anime and a PSP Game!! What Kind of Counseling Will Appear!?] (ภาษาญี่ปุ่น). ASCII Media Works. July 2, 2010. สืบค้นเมื่อ July 4, 2010.
26. ↑  "*Oreimo* Portable PSP Game Sequel Being Produced". Anime News Network. September 9, 2011. สืบค้นเมื่อ September 10, 2011.
27. ↑  "『俺の妹がこんなに可愛いわけがない ポータブルが続くわけがない』発売日変更" [Ore no Imōto ga Konna ni Kawaii Wake ga Nai Portable ga Tsuzuku Wake ga Nai Sale Date Change] (ภาษาญี่ปุ่น). Famitsu. March 8, 2012. สืบค้นเมื่อ March 26, 2012.
28. ↑  "2nd *Oreimo* PSP Game's 3rd Promo Streamed". Anime News Network. May 2, 2012. สืบค้นเมื่อ May 2, 2012.
29. ↑  "*Oreimo*'s In-Anime Game Siscalypse Offered in Japan". Anime News Network. January 20, 2011. สืบค้นเมื่อ January 20, 2011.

แหล่งข้อมูลอื่น
---------------

* (ญี่ปุ่น) เว็บไซต์อย่างเป็นทางการสำหรับไลต์โนเวล
* (ญี่ปุ่น) เว็บไซต์อย่างเป็นทางการสำหรับอนิเมะ
* (ญี่ปุ่น) เว็บไซต์อย่างเป็นทางการสำหรับเกม
* (อังกฤษ) *โอะเระอิโมะ* (อนิเมะ) ที่เครือข่ายข่าวอนิเมะ

| * ด
* ค
* ก
น้องสาวของผมไม่น่ารักขนาดนั้นหรอก โดย สึกะซะ ฟุชิมิ |
| --- |
| 
* รายชื่อตัวละคร
* รายชื่อตอนในอนิเมะ
* รายชื่ออัลบั้มที่เกี่ยวข้อง

 |
| 
* เว็บไซต์อย่างเป็นทางการสำหรับไลต์โนเวล
* เว็บไซต์อย่างเป็นทางการสำหรับอนิเมะ
* เว็บไซต์อย่างเป็นทางการสำหรับเกม

 |